Tor Einar Bekken

Tor Einar «Dr.» Bekken (født 14. mai 1964) er en norsk blues- og jazzmusiker (piano).  Bekken var fra 2013 høgskolelektor og fra 2015 førsteamanuensis i musikk ved avdeling for lærer- og tolkeutdanning ved Høgskolen i Sør-Trøndelag, fra 2016 Institutt for lærerutdanning ved Norges teknisk-naturvitenskapelige universitet (NTNU).

 Liv og virke 
Bekken er oppvokst i Drammen og bosatt i Trondheim (1983-2001, 2006-), samt i Austmarka på Finnskogen (2001–2006).Dr. Bekken  fra Nidaros Bluesfestival Han har hovedfag i musikk med en avhandling om pianotradisjon i New Orleans, Versailles i sumpene ved Institutt for musikk (1996).Hovedfags og masteroppgaver  ved det historisk-filosofiske fakultet. I tillegg har Bekken en mastergrad i engelsk litteratur fra NTNU (2012) med fordypning i afroamerikansk poesi.

I 1995 utga han The naked blues (Sonor Records) og i 2001 Train – stone blues piano, vol. 1 (Sonor Records). Han utga i samarbeid med pianist og munnspiller Bertil Jøreng, The ticklers (Tickler Disc, 2004).Urjazz fra Finnskogene anmeldelse ved Stein Kagge i Aftenposten (22.6.04) Inspirert av Orkanen Katrina utkom Flood street (DrB Records, 2006).Sterkt og storartet  anmeldelse ved Stein Kagge i Aftenposten (12.9.06) Han har ledet bandet Dr. Bekken & the Bookerizers med Georg Michael Reiss på klarinett, Torstein Ellingsen på trommer og Svein Aarbostad på bass. De ga ut Got milk if you want it (Sonor Records, 2003), og har blant annet med Stein Kagge fremført forestillingen Urjazz på Jazzakademiet i Oslo Konserthus (2005). Den viktigste musikalske påvirkning i senere år har Bekken fått gjennom sitt bekjentskap med New Orleans-pianisten Eddie Bo (1930–2009), som han også opptrådte med, blant annet på Oslo Jazzfestival (1999) og på Blues In Hell (2008).

Bekken har turnert med Elias Akselsen, Marva Wright, produsert for Jazzin' Babies og Magnolia Jazz Band, og akkompagnert stumfilm ved Trondheim Filmklubb.trondheim-filmklubb.no  Bekken har med bakgrunn i diverse blues- og boogie woogie-tradisjoner kommet fram til sitt eget uttrykk, preget av sterkt rytmisk driv i spillet. Han er også en lyrisk balladetolker, ofte påvirket av New Orleans-pianisten James Carroll Booker III. I 2008 kom plata Hardcore Piano på Blue Mood Records. Her fremfører Bekken for første gang utelukkende egne komposisjoner.

Bekken har også vært opptatt av musikk i grenselandet mellom jazz, blues og ulike former for folkemusikk, noe som står i fokus på utgivelsen Songs From A Forest fra 2009, en duo-plate med munnspiller Richard Gjems. I 2011 kom det digitale nedlastingsalbumet JazzBluesRagtimeVaudeville!!!, der Bekkens vokale kvaliteter akkompagneres av egen ukulele. I september 2012 ga han på sin egen label DrB Records ut det digitale albumet Extended Blues, med improvisasjonsmusikk for solopiano og sologitar. I 2013 sto to utgivelser på planen; solo-albumet Grand piano og Slaveriet med Richard Gjems; begge på Blue Mood Records/Grappa musikkforlag. Samarbeidet med Blue Mood Records og Grappa resulterte også i albumet Upright Piano – Live at Bar Moskus (2017) og flere innspillinger med Richard Gjems. 

Han ble nominert til Spellemannprisen 2017 i klassen blues for Upright Piano – Live at Bar Moskus.

I 2019 ble han tildelt Notodden Bluesfestival bluespris for å ta vare på viktige sjangre i bluesen. Ved tildelingen av Notoddens bluesfestivals bluespris sa festivalsjef Jostein Forsberg at det «som regel er gitarister det blir snakka om, og det er på tide at prisen går til noen andre, noen som holder seg til den smale sti og som tør å gjøre det «no matter what». En artist som Kygo navnga da han ble spurt om hvem som var hans forbilde.» Little Steven sa at «prisen går til en mann som holder en viktig pianotradisjon ved like, man kan tenke på Otis Spann og helt tilbake til Professor Longhair og enda tidligere», fortsatte Little Steven - «Mannen holder denne tradisjonen i live, og jeg er så glad for at prisen går til en pianist til en forandring.» En rørt Bekken sa ved mottagelsen: «Jeg hadde aldri forventet dette. Jeg ble nominert til Spellemannspris i fjor (for 2017 som ble utdelt i 2018), og jeg anså det som den største heder jeg noen gang ville oppnå ved å spille bluespiano i Norge, og jeg er derfor helt målløs.»

 Referanser 

 Eksterne lenker 

 Dr Bekken på All About Jazz

Kategori:Norske jazzpianister
Kategori:Norske bluesmusikere
Kategori:Personer fra Drammen kommune